Fuisce na hAlban

Is fuisce braiche nó fuisce gráin (nó meascán den dá cheann) a dhéantar in Albain é fuisce na hAlban, uisce beatha na hAlban, nó uisce beatha Albanach ().

I dtús báire, rinneadh fuisce na hAlban go léir as eorna bhraiche. Thug drioglanna tráchtála fuisce déanta as cruithneacht agus as seagal isteach ag deireadh na 18ú haoise. Sa bhliain 2020, bhí 134 drioglann ag feidhmiú in Albain.

Caithfear aois a chur ar fhuisce na hAlban i mbairillí darach ar feadh trí bliana ar a laghad. Má tá ráiteas aoise i bhfoirm uimhriúil ar bhuidéal fhuisce na hAlban, is éard atá ann ná aois an fhuisce is óige a úsáideadh chun an táirge a dhéanamh. Is é 40% an neart is lú alcóil de réir toirte atá ceadaithe sna rialacháin. Roinntear fuisce na hAlban ina chúig chatagóir ar leith: fuisce aon bhraiche, fuisce aon ghráin, fuisce braiche cumaiscthe, fuisce gráin cumaiscthe, agus fuisce cumaiscthe.

Bhí an chéad tagairt scríofa d’fhuisce na hAlban i Rollaí Státchiste na hAlban sa bhliain 1494.Exchequer Rolls of Scotland, 1494–95, vol 10, p. 487, "Et per liberacionem factam fratri Johanni Cor per perceptum compotorum rotulatoris, ut asserit, de mandato domini regis ad faciendum aquavite infra hoc compotum viij bolle brasii.": Féach freisin Accounts of the Lord High Treasurer of Scotland, vol 1, (Dún Éideann 1877), pp. ccxiii–iv, 373, Nollaig 1497, "Item, to the barbour that brocht acqua vitae to the King in Dundee, by the King's command, xxxi shillings."

 Féach freisin 

 Tagairtí 

 Naisc sheachtracha 

Catagóir:Albain
Catagóir:Uisce beatha
Catagóir:Deochanna